Ehdotus neuvoston asetukseksi (EY) lyhyen aikavälin tilastoista /* KOM/97/0313 lopull. - CNS 97/0171 */



Virallinen lehti nro C 267 , 03/09/1997 s. 0001



Ehdotus neuvoston asetukseksi (EY) lyhyen aikavälin tilastoista (97/C 267/01) KOM(97) 313 lopull. - 97/0171 (CNS) (Komission esittämä 24 päivänä kesäkuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon komission laatiman asetusluonnoksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, ottaa huomioon Euroopan rahapoliittisen instituutin lausunnon, sekä katsoo, että (1) neuvoston direktiivissä 72/211/ETY (1) ja neuvoston direktiivissä 78/166/ETY (2), joiden tarkoituksena on varmistaa tilastojen yhtenäisyys, ei ole voitu ottaa huomioon taloudellisia ja teknisiä muutoksia, (2) Euroopan unioni on sen jälkeen yhä edistynyt yhdentymisessä; uudet talous- kilpailu-, sosiaali-, ympäristö- ja yrityspolitiikat ja -suuntaviivat edellyttävät aloitteita ja päätöksiä, jotka perustuvat luotettaviin tilastoihin; yhteisön voimassaolevan lainsäädännön mukaisesti toimitetut tai jäsenvaltioissa käytettävissä olevat tiedot ovat osittain riittämättömiä tai ne eivät ole riittävän vertailukelpoisia muodostaakseen luotettavan perustan komission työlle, (3) tuleva Euroopan keskuspankki tarvitsee nopeita lyhyen aikavälin osoittimia, jotta se voi arvioida yhteiseen eurooppalaiseen rahapolitiikkaan liittyvää jäsenvaltioiden taloudellista kehitystä, (4) tarvitaan standardointia, jotta yhteisö saa tarvittavaa tietoa taloudellisesta lähentymisestä, (5) yritykset ja niiden alakohtaiset etujärjestöt tarvitsevat tällaista tietoa ymmärtääkseen markkinoitaan ja verratakseen toimintaansa ja tuloksiaan oman alansa kilpailijoihin kansallisella ja kansainvälisellä tasolla, (6) on oltava käytettävissä luotettavia ja nopeita tilastoja, jotta unionin talouspolitiikan puitteissa voidaan toimittaa tietoa unionin kunkin jäsenvaltion taloudellisesta kehityksestä, (7) neuvosto hyväksyi päätöksellä 93/464/ETY (3) Euroopan yhteisöjen ensisijaisia toimenpiteitä tilastotietojen alalla koskevan puiteohjelman vuosiksi 1993-1997, (8) kansantalouden tilinpidon laatiminen Euroopan kansantalouden tilinpitojärjestelmää (EKT 1995) koskevan neuvoston asetuksen N:o 223/96 (4) mukaisesti edellyttää vertailukelpoisten, täydellisten ja luotettavien tilastolähteiden kehittämistä, (9) neuvosto hyväksyi 18 päivänä kesäkuuta 1992 tehdyllä päätöksellä 92/326/ETY (5) kaksivuotisen ohjelman (1992-1993) palveluja koskevien eurooppalaisten tilastojen kehittämisestä; tähän ohjelmaan sisältyy yhtenäistettyjen tilastojen laatiminen kansallisella ja alueellisella tasolla erityisesti vähittäiskaupan osalta, (10) toissijaisuusperiaatteen mukaisesti yhteiset tilastostandardit, jotka mahdollistavat yhdenmukaisten tilastojen laatimisen, voidaan laatia tehokkaasti ainoastaan yhteisön tasolla; näiden standardien noudattaminen on kunkin jäsenvaltion virallisten tilastojen laatimisesta vastaavien toimielinten ja laitosten vastuulla, (11) paras tapa muodostaa käsitys suhdannevaihteluista on laatia tilastoja, joiden kokoamisessa käytetään yhteisiä menetelmällisiä periaatteita ja ominaisuuksien määritelmiä; ainoastaan yhteensovittamalla tilastojen laatimista saadaan tuloksia, jotka luotettavuuden, nopeuden, joustavuuden ja luokituksen tason osalta vastaavat komission ja yritysten vaatimuksia, (12) yhteisön järjestelmässä laadittujen tilastotietojen laadun on oltava tyydyttävä, ja tämän laadun sekä siitä aiheutuvien rasitteiden on oltava vertailukelpoisia jäsenvaltioiden välillä, ja sen vuoksi on määriteltävä yhdessä perusteet näiden vaatimusten täyttämiseksi; lyhyen aikavälin tilastojen on oltava yhdenmukaisia niiden tietojen kanssa, jotka toimitetaan neuvoston yritystoiminnan rakennetilastoja koskevan asetuksen (EY) N:o 58/97 (6) mukaisesti, (13) on tarpeen yksinkertaistaa yritysten, erityisesti pienten yritysten, hallinnollisia menettelyjä muun muassa edistämällä tietojen keräämiseen ja laatimiseen tarkoitettua uutta teknologiaa; jo olemassa olevan hallinnollisen tiedon käyttäminen tilastotarkoituksiin on yksi niistä toimenpiteistä, joilla voidaan pienentää yrityksille koituvaa taakkaa; jos on välttämätöntä kerätä tilastojen laatimiseen tarvittavat tiedot suoraan yrityksiltä, on käytettävä menetelmiä ja tekniikoita, joilla varmistetaan, että tilastot ovat luotettavia ja ajan tasalla, aiheuttamatta osapuolille, erityisesti pienille ja keskisuurille yrityksille, suhteetonta rasitusta niihin tuloksiin nähden, joita näiden tilastojen käyttäjät voivat kohtuudella odottaa, (14) tarvitaan kaikkia toimialoja ja yritystilastojen alueita koskeva yhteinen oikeudellinen kehys, joka kattaa myös ne toimialat ja osat, joita varten tilastoja ei ole vielä kehitetty; laadittavien tilastojen kohdealueen määrittelyssä voidaan viitata neuvoston asetukseen (ETY) N:o 696/93 (7) Euroopan yhteisön tuotantojärjestelmän havainnoinnissa ja analysoinnissa sovellettavista tilastoyksiköistä sekä neuvoston asetukseen (ETY) N:o 3037/90 (8) Euroopan yhteisön toimialojen tilastollisesta luokittelusta (NACE Rev. 1), jota on muutettu komission asetuksella (ETY) N:o 761/93 (9). (15) tietojen keräämistä ja tilastollista käsittelyä sekä muuttujien käsittelyä ja jakelua koskevien sääntöjen selventämiseksi on tarpeen antaa komissiolle ja sitä avustavalle, neuvoston päätöksellä N:o 89/382/ETY, Euratom (10) perustetulle tilasto-ohjelmakomitealle valtuudet tämän asetuksen toimeenpanoa koskevien toimenpiteiden toteuttamiseen, ja (16) tilasto-ohjelmakomiteaa on kuultu edellä mainitun päätöksen 3 artiklan mukaisesti ON ANTANUT TÄMÄN ASETUKSEN: 1 artikla Yleiset tavoitteet 1. Tämän asetuksen tavoitteena on luoda suhdannevaihteluja koskevien yhteisön lyhyen aikavälin tilastojen tuottamiselle yhteiset puitteet. 2. Tilastoihin sisältyvät ne tiedot (muuttujat), jotka tarvitaan muodostamaan yhtenäinen perusta kysynnän ja tarjonnan, tuotannontekijöiden ja hintojen lyhyen aikavälin kehityksen analysoinnille. 2 artikla Soveltamisala 1. Tätä asetusta sovelletaan neuvoston asetuksella (ETY) N:o 3037/90 vahvistetun Euroopan yhteisön tilastollisen toimialaluokituksen (NACE rev. 1) pääluokkiin C-K ja M-O kuuluviin markkinoihin liittyviin toimialoihin. 2. Tämän asetuksen soveltamisalaan sisältyvät tilastoyksiköistä yhteisön tuotantojärjestelmän havainnointia ja analyysiä varten annetun neuvoston asetuksen N:o 696/93/ETY liitteen I jaksossa luetellut tilastoyksikkötyypit, jotka luokitellaan johonkin 1 kohdassa tarkoitetuista toimialoista. Tilastojen laatimiseen käytettävät yksiköt täsmennetään tämän asetuksen liitteissä. 3 artikla Osat 1. Muuttujien erityisedellytykset on määritetty tämän asetuksen liitteissä. 2. Liitteen jokainen osa sisältää soveltuvin osin seuraavat tiedot: a) toimialat, joilta tilastot on laadittava, b) tilastoyksiköt, joita tilastojen laadinnassa on käytettävä, c) muuttujien luettelo, d) muuttujien muoto, e) muuttujien toimitustaajuus, f) muuttujien tarkkuustaso, g) tietojen toimittamisen määräajat, h) luettelo vapaaehtoisista kokeiluluontoisista tutkimuksista, i) ensimmäinen viiteajanjakso, j) siirtymäkauden suurin sallittu pituus. 4 artikla Tietojen kerääminen 1. Jäsenvaltiot hankkivat tarvittavat tiedot osissa lueteltujen muuttujien kokoamista varten. 2. Jäsenvaltiot voivat hankkia tarvittavat tiedot yhdistämällä jäljempänä tarkennettuja tietolähteitä hallinnon yksinkertaistamisen periaatteen mukaisesti: a) pakolliset kyselytutkimukset: oikeusyksiköillä, joihin jäsenvaltion velvoittamat tilastoyksiköt kuuluvat tai joista ne koostuvat, on velvollisuus antaa tarkat ja täydelliset tiedot ilmoitetussa määräajassa b) muut lähteet, jotka ovat tarkkuudeltaan ja laadultaan vähintään samanveroisetc) puuttuvat tiedot voidaan arvioida, ellei se merkittävästi huononna muuttujien laatua. 3. Jäsenvaltioiden on edistettävä olosuhteita, joissa vastaajille koituvaa taakkaa voidaan pienentää. Tämän saavuttamiseksi jäsenvaltiot toteuttavat tarvittavat toimenpiteet, jotta tietojen keruusta vastaavilla viranomaisilla on mahdollisuus saada käyttöönsä kansallisen hallinnon tietolähteitä, erityisesti alv-ilmoituksiin sisältyvää jaksoittaista tietoa, mukaan lukien verorekisterin tiedot. 4. Jäsenvaltioiden on yhteistyössä komission kanssa luotava edellytykset sähköisen tietojenkeruun ja automaattisen tietojenkäsittelyn entistä laajemmalle käytölle. 5 artikla Jaksoittaisuus Kaikki muuttujat toimitetaan osien määräysten mukaisesti kuukausittain tai neljännesvuosittain. 6 artikla Luokituksen taso Muuttujat on toimitettava NACE rev. 1 -luokituksen mukaisesti tasolla, joka on määrätty osissa. 7 artikla Tietojen käsittely Jäsenvaltioiden on käsiteltävä kyselytutkimusten avulla kerätyt tai muista lähteistä saadut tiedot vertailukelpoisiksi muuttujiksi a) noudattaen osien määräyksiä sekä b) ottaen huomioon 11 artiklassa tarkoitetussa menetelmäoppaassa esitetyt suuntaviivat. 8 artikla Toimitukset 1. Jäsenvaltioiden on toimitettava Euroopan yhteisöjen tilastotoimistolle tämän asetuksen 7 artiklassa tarkoitetut muuttujat mukaan lukien salassapidettävät tiedot noudattaen voimassa olevia yhteisön säädöksiä salassapidettävien tilastotietojen toimittamisesta. Muuttujia, joihin sisältyy salassapidettäviä tietoja, käsitellään salassapidettävien tilastotietojen toimittamista koskevien voimassa olevien yhteisön säädösten mukaisesti. 2. Tiedot on toimitettava Euroopan yhteisöjen tilastotoimistolle sähköisiä tai muita soveltuvia menetelmiä käyttäen osissa määrätyssä ajassa, joka on enintään kuusi kuukautta viiteajanjakson päättymisestä. 3. Joka tapauksessa muuttujat on toimitettava Euroopan yhteisöjen tilastotoimistolle viimeistään samana päivänä, jona ne ovat valmiita julkaistaviksi jäsenvaltiossa. 9 artikla Laatu 1. Jäsenvaltioiden on taattava, että toimitetut muuttujat vastaavat yksiköiden perusjoukon todellista tilannetta. Sen vuoksi tutkimusten tai muiden lähteiden on katettava riittävän monta yksikköä, jotta varmistetaan tarvittava edustavuuden taso. 2. Kunkin jäsenvaltion on mitattava muuttujien tarkkuus noudattaen yhteisiä menetelmiä. Komissio määrittelee nämä menetelmät kuultuaan 17 artiklassa tarkoitettua komiteaa, ja ne esitetään 11 artiklassa tarkoitetussa menetelmäoppaassa. 3. Muuttujien laatu on tarkastettava säännöllisesti vertaamalla niitä muihin tilastotietoihin ja erityisesti asetuksen (EY) N:o 58/97 mukaisesti toimitettuihin muuttujiin. Lisäksi on tarkastettava niiden sisäinen yhtenäisyys. Ensimmäisten julkaistujen tietojen ja lopullisten tietojen väliset poikkeamat on pidettävä mahdollisimman pieninä. 4. Jos jossakin tarkastuksessa huomataan poikkeama yhteisistä menetelmistä, jäsenvaltioiden on korjattava poikkeama. 10 artikla Perusvuoden muuttaminen 1. Vähintään joka viides vuosi, nollaan tai viiteen päättyvinä vuosina, jäsenvaltioiden on mukautettava yhdistelmäosoittimien painotusjärjestelmää ja tarvittaessa edustavien tuotteiden valintaa. 2. Kaikkien muuttujien on perustuttava uudelle perusvuodelle kolmen vuoden kuluessa kyseisen perusvuoden päättymisestä. Painotusjärjestelmissä käytetyt painot on toimitettava komissiolle kolmen vuoden kuluessa uuden perusvuoden päättymisestä. 11 artikla Menetelmäopas Yhteistyössä 17 artiklassa tarkoitetun komitean kanssa komissio julkaisee menetelmäoppaan, jossa a) selitetään osissa määrätyt säännöt sekä b) annetaan tarvittavat suositukset lyhyen aikavälin tilastoista. Opas tarkistetaan säännöllisin väliajoin. 12 artikla Siirtymäkausi ja poikkeukset 1. Tilastojen laatimiselle voidaan myöntää siirtymäkausi, joka on enintään viisi vuotta ensimmäisten viitejaksojen alkamisesta. 2. Siirtymäkauden aikana komissio voi hyväksyä poikkeuksia tämän asetuksen säännöksiin, mikäli kansallisiin tilastojärjestelmiin on tehtävä suuria muutoksia. 13 artikla Kertomukset 1. Jäsenvaltioiden on pyydettäessä toimitettava komissiolle kaikki tarvittavat tiedot toimitettujen muuttujien tarkkuuden ja laadun arvioimiseksi ja vertaamiseksi ja erityisesti niiden on pyydettäessä ilmoitettava otoksien valinnan ja estimointialgoritmien perusteet. 2. Kolmen vuoden kuluessa tämän asetuksen voimaantulosta ja sen jälkeen kolmen vuoden välein komission on toimitettava Euroopan parlamentille ja neuvostolle kertomus tämän asetuksen mukaisesti laadituista tilastoista, ennen kaikkea niiden laadusta ja yrityksille niiden kokoamisesta aiheutuvista rasitteista. 14 artikla Yhteensovittaminen jäsenvaltioissa Yksi kansallinen viranomainen koordinoi kussakin jäsenvaltiossa - muuttujien toimittamista (8 artikla), - laadun mittaamista (9 artikla) ja - asiaan liittyvän muun tiedon toimittamista (13 artiklan 1 kohta). 15 artikla Kokeiluluontoiset tutkimukset 1. Komissio käynnistää asetuksen 17 artiklassa säädetyn menettelyn mukaisesti joukon kokeiluluontoisia pilottitutkimuksia, jotka tehdään jäsenvaltioissa. Nämä pilottitutkimukset määritellään osissa. 2. Kokeiluluontoisissa tutkimuksissa arvioidaan lisätietojen hankkimisen toteutettavuutta suhteuttamalla tietojen saatavuudesta koituvat hyödyt niiden keräämisestä aiheutuviin kustannuksiin ja yrityksille koituviin rasitteisiin. 3. Komissio ilmoittaa neuvostolle kokeiluluontoisten tutkimusten tuloksista ja tekee sille tarvittaessa ehdotuksia osiin sisällytettävistä uusista vaatimuksista. 16 artikla Täytäntöönpano Komissio päättää asetuksen 17 artiklassa säädetyn menettelyn mukaisesti asetuksen täytäntöönpanoa koskevista toimista mukaan lukien toimenpiteet mukautumiseksi taloudelliseen ja tekniseen kehitykseen, joka liittyy tietojen keruuseen ja tilastolliseen käsittelyyn sekä muuttujien käsittelyyn ja toimittamiseen, ottaen huomioon periaatteen, että toimenpiteestä saatavan hyödyn on oltava suurempi kuin siitä aiheutuvat kustannukset, ja edellyttäen, että jäsenvaltioilta ja yrityksiltä ei vaadita merkittäviä lisävoimavaroja verrattuna tämän asetuksen alkuperäisiin määräyksiin, erityisesti a) tiettyjen yksiköiden käyttöön (2 artikla) b) muuttujien luettelon saattamiseen ajan tasalle (3 artikla) c) toimitettavien muuttujien määritelmiin ja sopiviin muotoihin (3 artikla) d) tilastojen laatimisen taajuuteen (5 artikla) e) muuttujiin sovellettaviin koonti- ja jaottelutasoihin (6 artikla) f) tietojen toimittamisen määräaikoihin (8 artikla) g) muuttujien tarkkuuteen (9 artikla) h) siirtymäkausiin ja niiden aikana myönnettyihin poikkeuksiin (12 artikla) i) kokeiluluontoisiin tutkimuksiin (15 artikla) 17 artikla Menettely 1. Komissiota avustaa päätöksellä 89/382/ETY, Euratom perustettu tilasto-ohjelmakomitea, jäljempänä `komitea`. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa noudatetaan seuraavaa: a) Komissio lykkää päättämiensä toimenpiteiden soveltamista kolmella kuukaudella ilmoituksen tekopäivästä. b) Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa. 18 artikla Kumottavat säädökset Direktiivi 72/211/ETY ja direktiivi 78/166/ETY lakkaavat olemasta voimassa, kun kaikki vuoteen 1997 sisältyviä viitejaksoja koskevat tiedot on toimitettu. 19 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 128, 3.6.1972, s. 28. (2) EYVL L 52, 23.2.1978, s. 17. (3) EYVL L 219, 28.8.1993, s. 1. (4) EYVL L 310, 13.11.1996, s. 39. (5) EYVL L 179, 1.7.1992, s. 131. (6) EYVL L 14, 17.1.1997, s. 1. (7) EYVL L 76, 30.3.1993, s. 1. (8) EYVL L 293, 24.10.1990, s. 1. (9) EYVL L 83, 3.4.1993, s. 1. (10) EYVL L 181, 28.6.1989, s. 47. LIITE A Teollisuusosa a. Soveltamisala Tätä osaa sovelletaan kaikkiin kaivostoiminnan ja louhinnan, teollisuuden sekä sähkö-, kaasu- ja vesihuollon toimialoihin, jotka kuuluvat NACE rev. 1 -luokituksen pääluokkiin C-E. b. Havaintoyksikkö 1. Havaintoyksikkö kaikille tämän osan muuttujille on toimialayksikkö. 2. Pienten yritysten osalta, joiden palveluksessa on vain vähän sivutoimintoon liittyvää henkilöstöä, kansalliset tilastotoimistot voivat käyttää havaintoyksikkönä yritystä. 3. Komissio voi tehdä päätöksen havaintoyksikköä koskevista poikkeuksista kuultuaan 17 artiklassa tarkoitettua komiteaa. c. Muuttujien luettelo 1. Tämän osan tilastot sisältävät seuraavat muuttujat: >TAULUKON PAIKKA> 2. Tilauksia koskevat tiedot (muuttujat 130, 131, 132) vaaditaan ainoastaan NACE rev. 1 -luokituksen seuraavia kaksinumerotason luokkia varten: 17, 18, 21, 24, 27, 28, 29, 30, 31, 32, 33, 34, 35. 3. Tuotantohintoja (muuttujat 310, 311, 312) koskevia tietoja ei vaadita seuraavia NACE rev. 1 -luokituksen kolminumerotason luokkia varten: 12.0, 22.1, 23.3, 29.6, 35.1, 35.3. d) Muoto 1. Muuttujat on toimitettava seuraavassa muodossa: >TAULUKON PAIKKA> 2. Kaikki muuttujat voidaan toimittaa joko indekseinä tai absoluuttisina arvoina. e. Toimitustaajuus Muuttujat toimitetaan seuraavasti: >TAULUKON PAIKKA> f. Luokituksen taso 1. Kaikki muuttujat on toimitettava vähintään NACE rev. 1 -luokituksen kaksinumerotasolla. 2. Pääluokan D osalta jäsenvaltion on toimitettava tuotanto- ja tuotantohintaindeksit sekä NACE rev. 1 -luokituksen kolminumero- että nelinumerotasolla seuraavin poikkeuksin: a) Jos NACE rev. 1 -luokituksen D-pääluokan nelinumerotason lisäarvo on kyseisenä perusvuonna jäsenvaltiossa alle 3 % Euroopan yhteisön kokonaisarvosta, siitä ei tarvitse toimittaa tuotantoindeksiä (muuttuja 110) eikä tuotantohintaindeksiä (muuttujat 310, 311, 312). b) Jos NACE rev. 1 -luokituksen D-pääluokan kolminumerotason lisäarvo on kyseisenä perusvuonna jäsenvaltiossa alle 3 % Euroopan yhteisön kokonaisarvosta, siitä ei tarvitse toimittaa tuotantoindeksiä (muuttuja 110) eikä tuotantohintaindeksiä (muuttujat 310, 311, 312). 3. Jos Euroopan yhteisön politiikka sitä edellyttää, komissio voi tämän asetuksen artiklassa 17 säädetyn menettelyn mukaisesti vaatia myös kohdassa 2 tarkoitettujen tietojen tilapäistä keräämistä. 4. Lisäksi on toimitettava kaikki muuttujat teollisuuden pääaloja varten, joiden määritelmistä (suhteessa NACE rev. 1 -luokituksen toimialoihin) päätetään sen jälkeen, kun on kuultu komiteaa, johon viitataan artiklassa 17. g. Tietojen toimittamisen määräajat 1. Muuttujat toimitetaan seuraavien määräaikojen kuluessa viiteajanjakson päättymisestä: >TAULUKON PAIKKA> 2. Määräaikaa voidaan pidentää enintään 15 kalenteripäivää niiden toimialojen osalta, joilla jäsenvaltion osuus Euroopan yhteisön kokonaisarvosta on kyseisenä perusvuonna vähemmän kuin 2 %. h. Kokeiluluontoiset tutkimukset Vapaaehtoisia kokeiluluontoisia tutkimuksia toteutetaan 15 artiklan mukaisesti tärkeysjärjestyksessä seuraavista aiheista: 1) vientimuuttujien jaottelu EY:n sisäisiin ja EY:n ulkoisiin muuttujiin, 2) lyhytaikaisia investointeja koskevat tiedot, 3) lyhyen aikavälin tiedot yritysten perustamisesta ja lopettamisesta, 4) työllisyystietojen toimittaminen kuukausittain, 5) tiedot tilauskannasta, 6) tiedot varastoista, 7) tilaustiedot useammille toimialoille kuin mitä c kohdan 2 alakohdassa on lueteltu, 8) tuotantohintojen laskeminen c kohdan 3 alakohdassa ulkopuolelle jääviä toimialoja varten. i. Ensimmäinen viiteajanjakso Ensimmäinen viiteajanjakso, jolta on toimitettava kaikki muuttujat, on kuukausittain toimitettavien tietojen osalta tammikuu 1998 ja neljännesvuosittain toimitettavien tietojen osalta vuoden 1998 ensimmäinen vuosineljännes. j. Siirtymäkausi Tuotannon (muuttuja 110), saatujen uusien tilausten (muuttujat 130, 131, 132) ja kotimaan markkinoiden tuotantohintojen (muuttuja 311) toimittamiseen komissio voi myöntää enintään kahden vuoden mittaisen siirtymäkauden. Kaikkien muiden muuttujien kohdalla siirtymäkausi voi olla enintään viisi vuotta. LIITE B Rakentamisosa a. Soveltamisala Tätä osaa sovelletaan kaikkiin rakentamisen toimialoihin, jotka kuuluvat NACE rev. 1 -luokituksen pääluokkaan F. b. Havaintoyksikkö 1. Havaintoyksikkö kaikille tämän osan muuttujille on toimialayksikkö. 2. Pienten yritysten osalta, joiden palveluksessa on vain vähän sivutoimintoon liittyvää henkilöstöä, kansalliset tilastotoimistot voivat käyttää havaintoyksikkönä yritystä. 3. Komissio voi tehdä päätöksen havaintoyksikköä koskevista poikkeuksista kuultuaan 17 artiklassa tarkoitettua komiteaa. c. Muuttujien luettelo 1. Tämän osan tilastot sisältävät seuraavat muuttujat: >TAULUKON PAIKKA> 2. Uusia tilauksia koskevia tietoja (muuttujat 130, 135, 136) ei vaadita NACE rev. 1 -luokituksen luokista 45.3-45.5. 3. Komissio voi määritellä muuttujien tarkkuuden kuultuaan komiteaa ja ilmoittaa sen 11 artiklassa tarkoitetussa menetelmäoppaassa. d. Muoto 1. Muuttujat toimitetaan seuraavassa muodossa: >TAULUKON PAIKKA> 2. Kaikki muuttujat paitsi rakennusluvat (muuttujat 411 ja 412) voidaan toimittaa joko indekseinä tai absoluuttisina arvoina. 3. Rakennusluvat (muuttujat 411 ja 412) on toimitettava absoluuttisina arvoina. e. Toimitustaajuus Muuttujat toimitetaan seuraavasti: >TAULUKON PAIKKA> f. Luokituksen taso 1. Muuttujat 110, 130, 210, 220 ja 230 on toimitettava vähintään NACE rev. 1 -luokituksen kaksinumerotasolla. 2. Tuotantohinnat ja rakennuskustannukset (muuttujat 310, 320, 321 ja 322) vaaditaan ainoastaan uusista asuinrakennuksista lukuun ottamatta yhteisöjen asuntoloita. 3. Rakennusluokituksen mukaisesti rakennuslupien asuinhuoneistojen lukumäärä (muuttuja 411) on toimitettava seuraavien rakennusten osalta: i) yhden asunnon asuinrakennukset, ii) kahden tai useamman asunnon asuinrakennukset. 4. Rakennusluvat (muuttuja 412) on toimitettava seuraavien rakennusten osalta: i) yhden asunnon asuinrakennukset, ii) kahden tai useamman asunnon asuinrakennukset, iii) asuntolat, iv) toimistorakennukset, v) muut rakennukset. Tämä muuttuja laaditaan käyttäen lattiapinta-alan hyötyneliömetrejä tai muuta kokomittaa. 5. Rakennuslupia (muuttujat 411 ja 412) ei toimiteta maa- ja vesirakentamisen osalta. g. Tietojen toimittamisen määräajat Muuttujat toimitetaan seuraavien määräaikojen kuluessa viiteajanjakson päättymisestä: >TAULUKON PAIKKA> h. Kokeiluluontoiset tutkimukset Vapaaehtoisia kokeiluluontoisia tutkimuksia toteutetaan 15 artiklan mukaisesti tärkeysjärjestyksessä seuraavista aiheista: 1. mahdollisuudet jaotella rakennustuotanto (muuttuja 110) uusiin rakennuksiin ja korjaus- tai ylläpitotyöhön, 2. tietojen toimittaminen uusista tilauksista (muuttujat 130, 135 ja 136), rakennuskustannuksista ja tuotantohinnoista (muuttujat 310, 320, 321 ja 322) kuukausittain, 3. mahdollisuudet jaotella muuttujat 210, 220 ja 230 talonrakentamiseen ja maa- ja vesirakentamiseen, 4. mahdollisuudet saada kustannus- ja hintatietoja (muuttujat 310, 320, 321 ja 322) muusta rakentamisesta kuin asuinrakennuksista sekä myös korjaus- ja huoltotöistä, 5. mahdollisuudet jaotella talonrakennustuotanto (muuttuja 115) asuinrakennuksiin ja muihin kuin asuinrakennuksiin, 6. lyhyen aikavälin investointeja koskevat tiedot, 7. lyhyen aikavälin tiedot yritysten perustamisesta ja lopettamisesta. i. Ensimmäinen viitevuosi Ensimmäinen viiteajanjakso, jolta on toimitettava kaikki muuttujat, on kuukausittain toimitettavien tietojen osalta tammikuu 1998 ja neljännesvuosittain toimitettavien tietojen osalta vuoden 1998 ensimmäinen vuosineljännes. j. Siirtymäkausi Muuttujien 110, 130 ja 310 toimittamiseen komissio voi myöntää enintään kahden vuoden mittaisen siirtymäkauden. Kaikkien muiden muuttujien kohdalla siirtymäkausi voi olla enintään viisi vuotta. Muuttujan 110 (tuotantoindeksin) muuttamiseen kuukausittaiseksi voidaan myöntää enintään viiden vuoden mittainen siirtymäkausi. LIITE C Vähittäiskauppaosa a. Soveltamisala Tätä osaa sovelletaan koko vähittäiskauppa-alaan moottoriajoneuvojen ja moottoripyörien kauppaa lukuun ottamatta eli kaikkiin NACE rev. 1 -luokkiin 52.1-52.6 (vähittäiskauppa). b. Havaintoyksikkö 1. Havaintoyksikkö kaikille tämän osan muuttujille on yritys. 2. Jäsenvaltioiden on kerättävä, laadittava ja toimitettava muuttujat myös niiden yritysten osalta, jotka harjoittavat merkittävää vähittäismyyntitoimintaa, vaikka eivät päätoimialansa mukaisesti kuulukaan NACE rev. 1 -luokkiin 52.1-52.6. 3. Jäsenvaltioiden on päätettävä asianmukaisista toimenpiteistä 2 kohdan täytäntöönpanemiseksi. Jäsenvaltioiden on ilmoitettava komissiolle, mihin toimiin ne ovat ryhtyneet 2 kohdassa annettujen määräysten noudattamiseksi. c. Muuttujien luettelo Tämän osan tilastot sisältävät seuraavat muuttujat: >TAULUKON PAIKKA> d. Muoto 1. Kaikki muuttujat on toimitettava indekseinä tai absoluuttisina lukuina. 2. Muuttujat toimitetaan seuraavassa muodossa: >TAULUKON PAIKKA> e. Toimitustaajuus Muuttujat toimitetaan seuraavasti: >TAULUKON PAIKKA> f. Luokituksen taso Muuttujat on toimitettava NACE rev. 1 -luokituksen neli- ja kolminumerotasoja noudattavan toimialojen ryhmityksen mukaisesti seuraavasti: - nelinumerotason luokka 52.11; - nelinumerotason luokka 52.12; - kolminumerotason luokka 52.2; - kolminumerotason luokka 52.3; - nelinumerotason luokkien 52.41, 52.42 ja 52.43 summa - nelinumerotason luokkien 52.44, 52.45 ja 52.46 summa - nelinumerotason luokkien 52.47 ja 52.48 summa - nelinumerotason luokka 52.61. Kootut muuttujat vaaditaan seuraavien luokkien osalta: - nelinumerotason luokan 52.11 ja kolminumerotason luokan 52.2 summa - nelinumerotason luokan 52.12 ja kolminumerotason luokkien 52.3-52.6 summa - kolminumerotason luokkien 52.1-52.6 summa. g. Tiedon toimittamisen määräajat Alustavat muuttujat on toimitettava kolmen kuukauden ja tarkistetut muuttujat kuuden kuukauden kuluessa viitejakson päättymisestä. Erityiset arvioidut ennakkomuuttujat on toimitettava kahden kuukauden kuluessa vähittäiskaupan kokonaistasolla. h. Kokeiluluontoiset tutkimukset Vapaaehtoisia kokeiluluontoisia tutkimuksia toteutetaan 15 artiklan mukaisesti seuraavista aiheista: 1) mahdollisuudet nopeuttaa tietojen toimittamista, 2) toimialayksikkö havaintoyksikkönä, 3) lyhytaikaisia investointeja koskevat tiedot, 4) lyhytaikaiset tiedot yritysten perustamisesta ja lopettamisesta. i. Ensimmäinen viitevuosi Ensimmäinen viiteajanjakso, jolta on toimitettava kaikki muuttujat, on kuukausittain toimitettavien tietojen osalta tammikuu 1998 ja neljännesvuosittain toimitettavien tietojen osalta vuoden 1998 ensimmäinen vuosineljännes. j. Siirtymäkausi Koottujen liikevaihtotietojen (muuttuja 120) toimittamiseen komissio voi myöntää enintään kahden vuoden mittaisen siirtymäkauden. Kaikkien muiden muuttujien kohdalla siirtymäkausi voi olla enintään viisi vuotta. LIITE D Muut palvelut - osa a. Soveltamisala 1. Vuoden 2002 loppuun mennessä toteutetaan kokeiluluontoisia tutkimuksia, joiden avulla selvitetään, mitkä NACE rev. 1 -luokituksen toimialat ovat sellaisia, että niistä on tarpeen laatia lyhyen aikavälin tilastoja, koska niissä voidaan havaita suhdannevaihtelua. 2. Kokeiluluontoisia tutkimuksia toteutetaan kaikista NACE rev. 1 -luokituksen pääluokkien G-K ja O toimialoista lukuun ottamatta kolminumerotasoja 52.1-52.6. 3. Kokeiluluontoisten tutkimusten avulla selvitetään tietojen keräämisen toteutettavuutta suhteuttamalla tietojen saatavuudesta koituvat hyödyt niiden keräämisestä aiheutuviin kustannuksiin ja yrityksille koituviin rasitteisiin. 4. Kokeiluluontoisissa tutkimuksissa tarkastellaan jäljempänä kohdissa b-g määrättyjä erityisehtoja, jotka arvioidaan uudelleen kokeilututkimusten päätyttyä. 5. Kokeiluluontoisten tutkimusten valmistuttua ja kuultuaan komiteaa tämän asetuksen 17 artiklassa säädettyä menettelyä noudattaen komissio päättää niistä tähän liitteeseen sisältyvistä NACE rev. 1 -luokituksen toimialoista, joista on laadittava lyhyen aikavälin tilastoja. b. Havaintoyksikkö Havaintoyksikkö kaikille tämän osan muuttujille on yritys. c. Muuttujien luettelo Tämän osan tilastot sisältävät seuraavat muuttujat: >TAULUKON PAIKKA> d. Muoto Muuttujat kerätään indeksimuodossa sekä korjaamattomina että kausikorjattuina. e. Toimitustaajuus Muuttujat toimitetaan neljännesvuosittain. f. Luokituksen taso Muuttujat toimitetaan NACE rev. 1 -luokituksen kaksinumerotasolla. g. Tietojen toimittamisen määräajat Muuttujat toimitetaan komissiolle kuuden kuukauden kuluessa viiteajanjakson päättymisestä.